text:
25 di Yuli, 2013 na Telecuracao e notisia grandi di 8’or di anochi: “Nos a portreta Tula, na e manera ku nos kier a portreta Tula….” Deklarashon di Dolph van Stapele e sinematografo, e pelikula Tula The Revolt.
Esensia di humiyashon nashonal ta ora un makamba na televishon ta bin bedeibu na ulandes kon abo komo YDK mester mira Tula. Violando e derechi di outo-determinashon kultural di filma bo heroe nashonal,
bo historia di e Holokousto Trans-Atlantiko ku ta di e Afro-Kurasolenjo of malu malu e Yu di Korsou krioyo. Den e simannan ku a pasa hende a purba di disenja un debate falsu den media kaminda ta pretende ku tin mag di falsifika historia purbando di desvia for di e hecho ku e YDK ta donjo di su historia. Media na Korsou inklusivo esnan ku ta yama nan mes independentista no ta yuda e kousa tampoko sufisiente, nan falta un grado solido dje konsenshi Afro-Karibenjo. Nan no ke purba di yega na un konosementu ku ta habri kaminda pa dekolonisa for di e podernan ulandes den bo mundu di arte. Un pais ku ta gatiando ku su outonomia politiko e mester tin un manego kaminda e yu di tera riba tereno di arte, musik, sine por tin tur herment i akseso na strukturanan di poder pa krea su mes industria kreativo pa Korsou sin metementu di influensianan neo-kolonial bou di un kapa artistiko.
Un grupo di historiado, antropologo, akademiko, aktivista atmirado ferfiente di Tula ku boka pero durante tur e 4,5 anja ku e produktornan di sine a progresa ku nan produkto di komersialisa i kapitalisa un historia sagrado no a protesta, no a buska formanan pa para e abominashon kultural of kambie na un manera ku si por a asepta e pelikula. E konsepto ku YDK ta e prome heredero di su propio historia, eksperiensa di pasado i esun prome ku tin ku kwide, proteha, dokumente i sigi borda riba su identidat pa forma i fortifika su unidat nashonal ta ketu bai un vishon kultural inkomprendibel i sin balor pa hopi.
Heroenan i martirnan di lucha pa abolishon i liberashon di sklabisadonan afrikano na Korsou di 5 di yuli 1750 na Hato ta keda eternamente grabá den nos memoria. (c) Eugene Godfried
Riba pantaya blanku Tula su karakter revolushonario a keda masakra for di e prome momentunan. Ta un insulto kaba ku nan a laga un Nigeriano-Britaniko deskonosi hunga e rol mas importante hasiendo mane ta tin niun aktor na Korsou of Ulanda ku por a hunga e pampel prinsipal pa un sine internashonal na ingles. Raymi Sambo un aktor biba na Ulanda ku a aserka e produktor Jeroen Leinders i bise ku ela perde un bon chens pa laga aktornan di Korsou briya dor di no duna nan e rolnan mas grandi. Leinders a reakshona bek bisando ku: “e ta un gai frustra paso e no a hanja e rol di Tula.” (http://www.vpro.nl/speel.program.27353700.html)
Den Leinders su mundu “pretu ku blanku no ta eksisti, e ta un diskushon sin sentido, e kos ei ta den kabes di hende. E pelikula no ta toka topiko di diskriminashon of kolo e ta bai pa sklabitut i segregashon. No tin odio entre katibu i blankunan pero un anhelo pa libertat.” E ta tin mester di un konsepto falsu bruha pa por a defende su proyekto. Privilegio blanku di ulandes ta hopi gagu den pronunsia e rasismo fini, ku ta asota e Yu di Korsou di desendensia Afrikano riba varios tereno na Korsou i na Ulanda. Djis wak e dokumentario ‘Curacao’ di 2011 of esun di NTR ‘Onder Elkaar (Hollandse Nieuwe). E ulandes na Korsou no ke pasa poder ekonomiko, finansiero, hudisial, huridiko over pa e YDK, e tin un karakter anti-dekolonial perkurando ku e yu di tera no por rigi su mes destino.
E rasismo ei ku mayoria no ta tribi di menshona ora riba bo mes initiativa komo un makamba sin konekshon kultural ta tofer ku integridat di Tula i kamaradanan komberti nan den gainan i muhenan inosente ku ke nan respet i dignidat humano via un manera pasifiko. Batiendo spiritunan ansestral di liberashon di un pueblo ku bulpes di mentira, bisti nan un trahe di pas siendo ku durante e ritual di awa di huramentu nan a los e gritu ku pa lunanan largu nan tabata anhela pa los pa bai e gera di “Vense o Muri”. Kiermen nan tabata na altura di tur e lantamentunan den nan sirkulo di islanan den Karibe i dispuesto pa perde nan bida i drama sanger pa bira hendenan liber.
Ora ta bon ta danki na nos i ora ta malu tambe ta nos, ora di felisidat ta nos i ora di tristesta ta nos. (c) Amos Balentien
Un simfonia di trasteria ta bula den nos kara ora hende ke splika ku e
produktornan a hasi un bon trabao. Esnan ku ta bisa esei a perde parti grandi di nan alma pretu, ta zumbi kolonisa ta purba bedei algu malu bon. Aki na Korsou bo tin YDK ku ta biba aki pero nan no ta eksperiensia bida for di tur huki aki. Nan konose Zuikertuintje pero no sa kwa yerba por kumpra na Marshe den Punda. Nan lo sinta bebe mojita’s nan St. Tropez pero no sa kon ta yega na City 2 Go. Diferensia grandi. Kiko ta para di dos makamba ku unu a hospeda pari anja aki dia e tabata hoben, e otro supuestemente tin kasi dos desena biba aki pero tur dos no por papia Papiamentu, a biba un bida sosial disfunkshonal proteha akinan den un ambiente blanku ulandes klase medio/haltu. E wowo spiritual pa eleva e konsenshi dje YDK via e pelikula nan no ta tin e. Nan no a mishi ku kurason di resistensia, nan no por a brasa e fervor di liberashon mental for di kolonialismo ulandes. Nunka nan a ankra den e venanan di Korsou su kultura, historia nan no a balora te pa sinti su alma ku profundidat. Bo ta mire den kasi tur esena, Tula ta keda mane un gai fofo pendeu ku nunka ta ke un revolushon, suerte a toke ora su frei a tende dos shon makamba ta papia ku Fransia a domina Ulanda i ku nan mester ta liber. Ora un makamba a keda mata kasi Tula ta kaka su karson di katuna. E ke pas, e ke pa e lantamentu bai na ordu, disiplina segun lei. Kiermen Jeroen Leinders ku yudansa di Afromerikano Curtis Hawkins a romantisa un Tula kobarde pendeu ku no ta kwadra ku e vishon dokumenta pa historiadonan Pachecho Domacasse i Charles Do Rego ku a kopera desgrasia karakter di Tula. E dos ‘outoridatnan’ a keda aserka pa e produktornan di Tula The Revolt pa konseho i verifikashon dje historia di 1795. Domacasse i Do Rego ku konsistensia a indika varios bja ku e lantamentu tabata organisa.
E produktornan den tur entrevista ta bisa ku nan no kier a faya ku e historia i nan debidamente a bute presis manera ela sosode historikamente. Malehempel den nan ser a soru ku tog a tornu na dje i ku malisia nan a konstrui un pelikula di enganjo kaminda Tula a hanje ta lanta forsa kontra sklabitut ulandes kontra su boluntat. E makambanan a laga mundu kere ku Tula i su kompanjeronan nunka a traha un strategia, nunka a plania un rebolishi na 1795, nunka tabata na altura di e lantamentu na Haiti na 1791 i e lantamentu na Coro, Venezuela guia pa Jose Leonardo Chirino na 1795 10 di mei flankea pa un YDK Jose Caridad Gonzales ku a libera su mes.
E momentu klave kaminda bo por midi e falta di spiritualidat Afrikano ta e esena di e ritual di awa di huramentu, einan spiritunan a prepara nan mes ku un bebida di kachu raspa ku yerbanan i seremonia spiritual pa bai den atake kontra nan opresornan pero enbes di esei bo ta mira un kos tur bruha ku batimentu tambu falsu, niun chapi ta chispa niun gritu di gera sklama na Papiamentu kemen un kos mal makambia, un brindis mitar krioyo frakasa mitar mane kalke un brindis na palasio di gobernado.
Den un pelikula basa riba un historia real bo por kambia kos chiki pero nunka bo por kambia e rais, e alma dje historia ku den e kaso di Tula tabata e alma revolushonario di e i su kamaradanan pa e lucha pa liberashon for di sklabitut bou di e opresor ulandes. E produktornan no a traha e sine aki ku amor pe YDK i su bataynan emansipatorio. Nan a asesina e alma di revolushon i ku karanan sin wesu bin bisabu ku esaki te historia ofisial ku un sneif di arte romantisa oropeano pa atrae mas publiko (blanku).
Buskando finansas pe pelikula a resulta difisil, e elite bjeew ku kapital no a duna kara i nan a bai Ulanda pa hanja gran parti di e plaka pa produkshon. E hierarkia di poder finansiero ku eksepshon di un par a sera porta snok snok, e bergwensa ku nan famianan den pasado a sklabisa hende por ta un herida muchu hundu ku no a kura ainda. E miedu ku kisas nan lo no ta tin kontrol riba e produkto finan tambe por a pisa den nan desishon di no kopera pero mirando e pelikula tog por bisa ku e danjo lo tabata kasi nihil te minimo.
No skonde Tula, skonde Tula ta igual ku skonde kara. Saka Tula, ban honra Tula awo. [c] Grupo Trinchera
Despues di tres siman ku a estrena e sine un historiado Surnameo Sandew Hira mester a sali na defensa di Tula, ela skibi un kolumno den un korant Surnam ku pa gran parti ta un kritika hustifika. Bergwensa si ta ku nos lidernan di Kas di Kultura, Museo Tula, NAAM, Plataforma Berdat Historiko, kulturistanan mayo, agentenan di lus, antropologonan, historiadonan, politikonan i tur sobra YDK ku sa dje historia no a figa posishon, un komunikado di prensa a keda saka pero no un deklarashon ofishal te pa tuma pasonan legal kontra e defamashon di Tula i su kamaradanan. Papiando na radio, dunando bo opinion den un korant ora nan a puntrabu no ta sufisiente komo lider, hende aki’fo ta perde konfiansa den e liderasgo ku no ta praktika lokwal e ta predika. Lagando bo heroe nashonal wordu pinta komo un ‘anti-kristu’ i bo no ta sali na defensa, na honor ku bo armanan di retaliashon na bo desposishon ta un bergwensa mayo i e vra tin ku bons bek riba nan skouru si e lidernan keda muchu kalmu riba e e sakrilegio kultural komete.
Varios hende ku ta boga pa independensia a desepshona apoyando e pelikula ku argumentunan kolonisa. Asina bo ta mira ku un independentista no ta garantia ku e ta kompronde konseptonan di konsenshi pretu, kreamentu di un industria sine pretu ku nan mes netwerk i strukturanan di poder i kon historia mester wordu konta pe e herederonan di un lucha ku lo kaba nunka.
Bo tin independentista ku no ta mira niun problema ku Zwarte Piet. Tin independentista i aktivista ku no a hole e huma kolonial den e pelikula.
Otronan den skina politiko manera Pueblo Soberano ku ya pa tres anja trai otro tin e kartera di kultura pero ta stret falta ku respet ku nan mes filosofia di soberania riba tereno kultural. Un nivel di mandatarionan siegu ku no por mira e importansia di asisti ku fondonan pa transmiti e konmemorashon di Tula i kamaradanan kada anja 17 di ougustus na Rif na radio i televishon pa plama e mensahe di resistensia i liberashon den tur kas ront Korsou yudando nan mes kousa politiko. Ridikulisando nan mes ideologia hasiendo nan mes kulpabel di boikotia e proseso di konstrui nos identidat nashonal.
Elia Isenia ku ta den e pelikula kantando un ratu tambe ta otro ehempel komo kulturista mayo emansipado ta kanta un Tumba trankil pa eks reina Beatrix na Awasa sin mira niun problema. Hasta a bai ofende bisando ku: “Hende no tin derechi di kritika paso nan niun a hinka un depchi den e pelikula.” Pret ta ku Elia a atmiti ku e tabata desapunta ora ela bai ne estreno, ela hanje muchu un ‘novela di amor’ ku sunchimentu pornada i yen kortamentu afo di esenanan ku lo a oumenta e spiritu di Papiamentu den kanto i sinti Afrikano durante e tempu ei pero e di: “Bai wak e tog, e tin bunita paisahe ta di nos shonnan.”
Ai un rosa riba un kadaver, no t’esei no ta mi dignidat, mi dignidat ma bringa pa e pueblo para riba su mes. (c) Amado Romer
Na 2009 a rehabilita Tula, dos hende prominente den e komishon tabata eks prome minister Don Martina i Suzy Camelia-Romer. Huntu ku historiadonan Pacheco Domacasse i Charles Do Rego ku a konseha, yuda e produktornan di Tula The Revolt ku e skript aproba e sine despues sabiendo ku e ta un falsifikashon di e historia di liberashon. E pregunta ta, bosnan ta kontentu awoki ku despues na 1795 3 di Oktober a ehekuta Tula, Bazjan, Mercier awoki na 2013, 4 di Yuli pa di dos bja a kap nan kabes afo via e pelikula aki ku bosnan mes a yuda di estrena. Kontentu awo, esaki ta boso konsepto di kana e ruta di emansipashon, lagando otro hende ku no ta kompronde e retonan di un pueblo di desendensia Afrikano konta bo historia, domina bo industria kreativo den su fase pre-natal, disforma, enganja bo identidat kultural historiko pegando e maskarada kolonial ulandes mas duru ainda riba nos kara?
Te ainda no a sali ni un analise kompletu na Papiamentu dje pelikula den prensa. E interes no tei of e miedu pa skibi informa publiko ta ousente.
Simannan a pasa sin un debate na tv of entrevista profeshonal prepara ku e dos produktornan huntu versus historiado i kulturistanan mayo riba e pelikula i nan deseo di pretende di hiba Tula i sklabitut ulandes riba un diskushon nivel nashonal. Supuestamente e produktornan via e pelikula kier a ofrese un tarima di diskushon lagando komunidat ulandes papia ku e YDK paso den nan matris di supremasia blanku nan ta pensa ku nan ta e salbado blanku ku lo reskata e pober pretunan for di nan inkapasidat di hiba un debate popular riba nan heroe nashonal. Logika dje oprimi nunka lo ta logika dje opresor. Nan no a pasa den sentronan di bario hiba diskushon kon pueblo ke mira Tula. No, na un forma diktorial a disidi t’asina nan ke skaf, korta, zag, leim na Tula ekploitando un gerero di liberashon pa bo mes fama i ganashi promoshonal den bo karera sinematografiko.
Na final dje sine no a indika of tira un spiertamentu pe publiko ku sklabitut ta genesidio, un krimen kontra humanidat i ku gobiernu ulandes tin ku prepara su mes pa pagonan di reparashon. Pa nan atrobe no tabata dje importante pa hinke den e pelikula ku ta demostra e rasismo blanku suptil ku ta disidi pa e YDK pretu kiko ta bon pa diskuti i kiko no.
Ken ta debati? E klase trahado pretu no ta diskutiendo niun donder riba e pelikula. Ni na snek, toko, klup, skol of na bok’i trabao. Ta sierto gruponan priviligia ta papiando so den nan sirkulo, i nan no ta sakando un resum tampoko den un lenga komprendibel pa pueblo por apsorbe i sinja for di dje. Despues di un premiere na Cinemas ku mane makambanan kritiko honesto mes a remarke “un premiere ku un nivel haltu di Jansofat” yen ku elite krioyo, makamba ku tei pe fama i fiesta no pa honra of avansa e lucha di Tula i kamaradanan, no a organisa un Q & A kaminda por a hasi pregunta ne prduktornan tokante e pelikula manera tur produktor ku ta respeta e publiko lo a hasi. A warda te NAAM (www.naam.an) via su programa Ban Chelele a invita solamente e hombu di kamara Dolph van Stapele pa publiko presente na sala bjeew di biblioteka na Pietermaai. Einan por a hasi pari pregunta kaminda Van Stapele a bisa publiko presente ku porfabor hasi pregunta na ulandes pa e kompronde i kontesta miho. Ekskluindo nos kompatriotanan di habla ingles, spanjo i Kreyol ku no ta kompronde ulandes. Tesaki ta e kaos kolonial ora un opresor disfrasa komo libertador sinematografiko ke domina bo historia i bo futuro hibando un diskushon sin pia i kabes den un lenga ku a oprimi bo avochinan for di siglo 17.
Nos no tabata katibu niun ten, bo por skohe pa ta katibu pero esei ta un otro historia (c) Joceline Clemencia
Unda e muzik krioyo a keda pa akompanja kada esena di e pelikula? Rignald Recordino huntu ku Gibi, Uti Grigorio, Eric Calmes, Gedion Chandler por a krea un soundtrack magnifiko pero atrobe a skohe pa un sinti bjeew kapitalista tokando un orkesta simfonika mane mayoria pelikula. Tambu no tabata eksisti e tempu ei? Kantikanan di trabao, lucha, luto, trastorno, Geni, Galein no tabata sirbi pa un oudensia internashonal, nan podise lo no por a wanta, nan sinti oropeo blanku no por a kompronde e zonidonan dje pretu salbahenan ei?
Pakiko Sablika, Diana i tur e otro forsanan feminino kombativo den e historia di liberashon di 1795 a disparse den e sine? A buta un peiki banda di Tula pero sin karakter sin masha kos di bisa simplemente un popchi ku aparentemente niun aktris YDK no ta tin mag di hunga. Elia Isenia mester a hanja e rol di Mama Pretu un personahe ku ta mane un muhe sabio spiritual pero pa motibu ku e no por a prepara a dune na un Merikano. Kiko tabata e problema ku por ehempel Fridi Martina ku amplio konosementu, talento den aktuamente riba nivel akademiko i internashonalmente rekonose no por a hanja e rol ei? Asina ta tin hopi mas ku por a hunga rolnan klave.
Enbes di duna un aporte pa empodera e muhe pretu YDK den un pelikula e produktornan ulandes a sefta e poder feminino pretu for di e pantaya i remplase ku merikano i nigeriano-britaniko ku ni un palabra na Papiamentu na drechi nan por a bisa. Papa Leba e guardian spiritual ku ta habri kaminda a keda menshona un bja si pero e kustumbernan spiritual Afrikano dje era ei no a hanja atenshon speshal ku e merese komo faktor mas grandi ku a inisia i karga e lucha pa libertat den Karibe i Latino Amerika.
Den skochi di su mama e ta puntra: Mamita tin angel pretu?
Drumi mi yu, drumi. (c) Elis Juliana
E paternalismo ulandes un struktura kaminda ulandes ta disidi ku nan tin ku pensa pa nos nan tin ku hasi pa nos paso mane Amado Romer a bisa hopi bja ku e mentalidat ulandes ta asinaki: tempi sklabitut nan a bisa nos boso ta nada, despues kolonalismo a bin kai aden nan a bisa boso no sa nada, e ora ei nos mes a kuminsa goberna pero tog te awe nan ta bisa bosnan no por nada. E patronchi di superioridat no a wanta di eksisti, awoki den e malchi di arte aki ta e ulandesnan ku por distila Tula, ta nan so ta asina disiplina ku sin emoshon nan por saka afo ken Tula di berdat tabata. E YDK no a yega di gara e don speshal ei pesei nan a bin pa hasie pa nos, pa yuda nos. I no ta solamente e produktornan makamba tin e anti-pretu rasismo den nan kurason e intelektualnan di edat ku a funkshona komo konsehero tambe a hanja e skarmai di un rafaga di e rasismo internalisa ei keriendo ku nan tabata asina dota ku sabiduria historiko-kultural ku riba nan mes nan por outorisa dos makamba pa traha un porkeria di un pelikula sin bai bek e base popular kaminda a parasita e konosementu i sabiduria.
Otro fiserei ta ku awoki e lucha di Tula a keda merkadea komo un pelikula ulandes of pa merkado internashonal ingles ela boltu den: “A Danny Glover drama.” pa promove e festival di sine na Trinidad i Tobago kaminda Glover ta apenas 15 minut bo ta mire riba pantaya grandi. Hope Road un kas ku ta publika buki Afrikano i Karibenjo na Inglatera a laga stoma di hende wahl ora ku nan a kumpra e derechinen dje buki ku Jeroen Leinders a skibi di ‘su’ Tula na ulandes. Hasiendo propaganda kaminda nan ta usa Danny Glover i hasi komosifuera e tin e rol prinsipal di Tula pa atrae publiko bin kumpra nan buki tradusi na ingles. Un falsifikashon promoshonal sushi putri.
A bira tempu, ki dia nos mes ta bai skibi nos mes historia. Ku e heful i e pensamentu ku e hende den e tempu ei ta tin (c) Marta Dijkhoff
Si bo wowo no a basha sanger despues di mira Tula The Revolt e ora ei kolonialismo ulandes a traha perfekto. E YDK pretu desendiente Afrikano ta donjo di e historia ku su ansestronan a pasa den tempi sklabitut. Si produktornan ulandes despues di dos anja no ke kompronde ta pasobra nan sesu ta pesta ku rasismo blanku kaminda nan kier sa ku nan sintimentu di hustisia ta superior na esnan dje YDK i pesei nan por disisidi mane nan ke sin interupshon pa konstrui nos identidat nashonal hinka nan tengla den e imagen di Tula mane nan ke, kon ku ta sklabisando di nobo tur e mentenan via un pelikula askeroso falsefika matando e esensia di un rebolishi ku tabata brotando den henter region Karibe, Amerika i Sur.
Joceline Clemencia den felis memoria a bedei ku Tula tabata 1. Heredero di kulturanan eleva di Afrika. 2.Tula un maestro ku a sinja prinsipionan, moralnan. 3. Un Internashonalista ku kontaktonan den Oropa, Karibe, Amerika Sur i Nort. 4. Un strategista e manera ku ela vense batayanan.
5.Un libertador pa hendenan sklabisa na Korsou. Den su diskurso na Ulanda (http://youtube.com/watch?v=0xQN-pmhy9s&desktop_uri=%2Fwatch%3Fv%3D0xQN-pmhy9s) su vishon tabata hopi sabio ora ela visualisa lo sigiente: ‘Nos tin ku skibi nos mes historia, nos ta disidi ku nos libertadornan a funda un komunidat liber, nada kwenti kabesnan korta afo tira den laman.
No, nos ta traha nos historia ku triunfo kada kapitulo kolma ku gloria pa inspira nos pueblo nos hubentut nos futuro generashonnan.’
Un Tula mansu nunk’i bo bida.


c: text/html

text:
Snoa
Un Snoa of Synagoge (greigo σuvaYwYή translitera synagogē, nifikando "assemblidat"; judiu : בית כנסת beyt knesset, nifikando "kas di assemblidat"; (בית תפילה) beyt t'fila, nifikando "kas di resamentu"; שול shul; אסנוגה esnoga; קהל kal) ta un kas religioso di judiu. Ora e ta wordu parti den pida-pida e palabra tambe por nifika "siñando huntu (for di e palabra griego syn, huntu,anto aghoghei, siña of train).
Snoi ta un palabra komun papia komo "shul" dor di Judiunan ortodoks, anto "synagoge" dor si Judiunan konservativo, anto tambe "Templo" dor di Judiunan reforma. "Snoa" ta un ku por wordu husa dor di tor e sektonan.
Snoanan normalmente tin un hal grandi pa resa (e sanktuario), huntu ki kambernan mas chikitu pa studia anto un par di piaha un hal sosial anto ofisinanan. Un par di snoa tin un kamber separa pa estudio di e Tora, yamá e beth midrash—בית מדרש ("Kas di estudio").
Snoanan no ta luganan konsekreta, tambe un snoa no ta nesesario pa alabashon. Alabashon judiu tambe por wordu hasi ora dies judiu (un minyan) ta asembla. Alabashon tambe por wordu hasi solitariomente of ku mas tiki ku dies hede. Un snoa den senso mas estikto no ta un templo; e no ta remplasa e templo destrui di Jerusalem situá den e suidat di Jerusalem.
Den lengua diario, Isralitonan ta usa e palabra bet knesset (kas di assemblidat). Judionan di Ashkenazi su desendentenan tradishonalmente ta usa e palabra "shul" (huntu ku e palabra aleman schule, skol) den bida diario. Judiunan spaño i portugues ta jama e snoa un esnoga. Judiunan perhiko anto Judiunan di Karaite ta usa e termino Kenesa, ku ta deriva de e palabra armaniko, anto un par di Judiu arabier ta husa e palabra knis.

robotstxt: allowed

filter: keep


text:
Bataya formal pa cumpra Arugas
ORANJESTAD(AAN):Tin por lo menos dos compania cu ta hopi interesa pa cumpra Arugas, cu pa e ultimo añanan ta den man di AIB-Bank. E banco tin algun tempo caba buscando un cumprado, pero di mas o menos 16 miyon cu nan a cumpre algun aña pasa, awor nan lo kier 25 miyon florin pa e compania. Aruba Growth Fund, maneha pa Rene Kan y Milton Berlinski ta por lo menos un di e partidonan interesa pa tuma Arugas over. E fondo apenas a lanta pero tin hopi apetit pa inverti den oportunidadnan manera esaki. Arugas tin e monopolio di gas domestico y practicamente ta domina e mercado comercial tambe. E otro partido interesa pa algun aña caba ta Utilities Aruba N.V., e compania madre doño di WEB N.V. Y ELMAR N.V. Pa algun aña caba Utilities Aruba N.V. ta tras di Arugas, desde tempo di e Gobierno di Gabinete Oduber IV. E tempo ey Utilities Aruba N.V. tabata cla pa cumpra e compania di e doñonan anterior, pero Gobierno no a aprecia e intencion. Consecuentemente Utilities Aruba N.V. a distancia di e intencion y asina AIB-Bank a cumpra e compania. Cu e oferta awo, AIB-Bank ta cla pa saca su inversion y un ganashi di mas of menos 10 miyon florin adicional.
Segun informacion for di fuentenan di negoshi, tin mas compania interesa den Arugas, tanto local como internacional.
Aunke cu e lista di interesado ta largo, toch e intencion ta pa un compania local cumpra e compania local di gas, pa por sigura crecemento y pa hiba Arugas na un siguiente nivel. Un fecha pa tuma un decision final no tin ainda, pero ta mustra cu pa e aña aki ainda Arugas lo tin un doño nobo.


text:
Egipto
Egipto ta un pais cu ta keda na continente noort-oost Africa. E kapital di e pais ta e stad di Kairo of Cairo. Egipto ta conoci pa su monumentonan bieu, manera e piramidnan y e Sphinx.
Egipto ta un pais independent for di aña 1922. E ta miembro di e Nacionnan Uni y e Liga Arabe. E tawata un republica di 1952 despues di e revolucion di 1952 pa e lider Gamal Abd Alnaasar.
E ta un pais grandi, pero un porcion grandi ta e desierto. Hopi hende ta bisa cerca di e costa di Laman Mediteranio y cerca di Riu Nilo. Esaki ta inclui e stadnan di Kairo, Alexandria, Aswan, y Port Said. No ta tur hende ta biba den e desierto. Awe, Egipto tin 80 miyon hende pobla.
Egipto ta dividi den 29 area, yama Gobernacion di Egipto. E Parlamento di Egipto ta keda in Kairo y traha ley pa e pais. For di, 11 di februari 2011 , e pais ta wordo goberna pa e militarnan. Den januari 2011, mil di welgado a uni den e stad Kairo. Nan tawata kier pa Hosni Mubarak renuncia su gobierno. E tawata president pa 30 aña. Riba 11 di februari, e vice president Omar Suleiman a haci un anunciamento. El a bisa cu Mubarak a bay di acuerdo pa renuncia. Suleiman a bisa tambe cu Mubarak a dirigi e Conseho Supremo di e forsanan uni (militar) cu lo goberna e pais.
Awe, e pueblo di Egipto ta mastanto sunismo. Tin ainda algun christian den Egipto. Mayoria di esakinan ta pertenece na e Misa Ortodoxa Copta di Alexandria. Omar Sharif, ta un di e hendenan mas famoso di Egipto, cu tawata un actor internacional, Boutros Boutros-Ghali, cu tawata e prome persona di Africa cu a lei (guia) e Nacionnan Uni, y ganado di cuater Premio Nobel: Anwar Sadat, cu a gana e Premio Nobel di Paz den 1978, Naguib Mahfouz, cu a gana Premio Nobel di Literatura den 1988, Ahmed Zewail, cu a gana e Premio Nobel di Kimica den 1999, y Mohamed ElBaradei, cu a gana e Premio Nobel di Paz den 2005. Egipto su clima ta bon den winter y hopi cayente den zomer, dependiendo di e tempo.


text:
Seinenki Abenoseimei Ibun: Reimei no Hana 5 released in mangahere fastest, recommend your friends to read Seinenki Abenoseimei Ibun: Reimei no Hana 5 now!
Tags: read Seinenki Abenoseimei Ibun: Reimei no Hana 5 english, Seinenki Abenoseimei Ibun: Reimei no Hana 5 raw manga, Seinenki Abenoseimei Ibun: Reimei no Hana 5 online, Seinenki Abenoseimei Ibun: Reimei no Hana 5 chap, Seinenki Abenoseimei Ibun: Reimei no Hana 5 chapter, Seinenki Abenoseimei Ibun: Reimei no Hana 5 high quality, Seinenki Abenoseimei Ibun: Reimei no Hana 5 manga scan
Seinenki Abenoseimei Ibun: Reimei no Hana 6 is coming next...
Previous Chapter: Seinenki Abenoseimei Ibun: Reimei no Hana 4


text:
Archivo di February, 2012
Relaciona cu construccion, ampliacion y renobacion di Hospital
ORANJESTAD (AAN): Den oficina di Conseho di Ministro a tuma lugar firmamento entre SOGA (Stichting Onroerend Goed Aruba), AIB y Buro di Arkitecto Bermello, Ajamil y Partners. Esaki a sosode den presencia di Minister di Infrastructura, Integracion y Medio Ambiente Benny Sevinger, Minister di Salubridad Publico y deporte Richard Visser, director medico y financiero di dr. HOH respectivamente Falconi y de Kool, miembronan di SOGA y conseheronan di tanto Gobierno como hospital.
Den nan un atracador busca na Aruba:
ORANJESTAD (AAN): Kustwacht a evita un contrabando di 11 hende cu kier a drenta nos isla den forma clandestino. Tabata den oranan di marduga dialuna cu a capta un señal riba radar. Mesora e unidad di kustwacht a move den direccion di e boto y a bin topa cu esaki yegando costa di Aruba. A bay over na obliga e boto desvia mesora direccion di waf na Savaneta unda kustwacht tin su base. Tur 11 ilegal cu kier a drenta Aruba a keda deteni. E capitan y su ayudante tambe a keda deteni. Awor e ley a cambia y contrabando di hende tin castigo riba dje. Tin varios hende cu a yega di worde sentencia den pasado pa e mesun tipo di contrabandonan aki.
Minister de Meza despues di reunion den fin di siman
ORANJESTAD (AAN): Durante un conferencia di prensa Minister de Meza a amplia riba e deliberacionnan riba refineria Valero cu a tuma lugar fin di siman pasa. Minister a splica cu na luna di December Gobierno a worde informa door di e ehecutivo mas halto na San Antonio di e situacion sumamente precario di e refineria di Aruba. “E situacion di petroleo ta uno masha dificil riba mercado internacional cu tin su efectonan pa economia y mercado di Aruba tambe”, de Meza a bisa. Si compara productonan di diez aña pasa cu awe, por mira un diferencia evidente. De Meza “Esaki ta dificil y dramatico pa e mercado di Aruba. No tin un pais na mundo su so cu por controla esaki, ya cu tur hunto ta participe na e prijs halto di crudo.
Ministerio Publico
ORANJESTAD (AAN): Relaciona cu e accion di detencion di Cuerpo Policial di Aruba riba 20 di Februari 2012, caminda dos sospechoso a fayece, Ministerio Publico ta informa cu e restonan mortal di e personanan aki a worde entrega na e famianan.
Ministerio Publico ta considera ademas importante pa informa cu den e auto den cual e sospechosonan cu a fayece tabata sinta riba e dia en cuestion, a worde haya diesdos (12) kilo di cocaine.
ORANJESTAD (AAN): Ambos sospechoso den e caso di ficha di Casino na Crystal ta keto bay sera. E cantidad di fichanan cu e empleado a coy ta bastante. A haya un total di 68 ficha di 100 dollar cada uno den saco di carson di e empleado. Ademas di esey el a duna un persona cliente den casino un total di 13 ficha.
E dos sospechosonan ta Edsel R kende ta traha mas cu 20 aña den e casino y Ebby S kende ta e hungador y ta conoci den e mundo di seguro na Aruba.
E trahador di Casino ultimo dianan a cuminsa actua straño. E tabata actuando manera un hende cu no ta 100% bon di cabez. El a bay asina leu pa coy ficha sin mas hinca den su saco. Te hasta el a duna e hungador den casino e 13 fichanan.
Hobennan entre 12 y 19 aña bayendo school secundario!
ORANJESTAD (AAN): Departamento di Salud Publico kier informa pueblo di Aruba cu Youth Health Survey 2012, un investigacion bou di nos hobennan cu ta bay school secundario, organiza pa Ministerio di Educacion y Justicia, Ministerio di Salud Publico y Deporte y Organizacion Pan Americano di Salud (PAHO) lo cuminsa awe diamars dia 28 di februari 2012 na EPB Hato y EPB Santa Cruz. E investigacion ta pa haya sa mas di comportacion, actitud, conocemento y percepcion di hobennan entre 12 pa 19 aña di edad, relacion entre nan, relacion familiar, salud sexual, HIV, uzo di substancia, uzo di servicio di salud, salud social y mental, nutricion, higiena, actividad fisico, ambiente escolar y salud dental. E investigacion lo tuma luga na school, durante ora di school.
ORANJESTAD (AAN): Polisnan di Team Palm Beach, diadomingo atardi a bay na un high rise hotel relaciona cu ladronicia. Na e hotel, polisnan a atende e señora di inicialnan T.A.D. di 31 aña naci na Jamaica y biba na Aruba.
E señora a declara, e dia en cuestion a worde horta 1600 Florin for di su tas y e ta desea di entrega keho.
ORANJESTAD (AAN): Dialuna den oranan di merdia pasa di 12 or na e T-kruising dilanti Codemsa na Cumana a sosode un accidente. Un persona a resulta levemente herida.
Na yegada di patruya ta constata cu e pickup blanco di Total Cleaning Services e chauffer no a duna preferencia na e Sentra biniendo di pabou. Esey a haci cu e autonan a dal den otro.
ORANJESTAD (AAN): Debi na e cambio den trafico cu ta tumando luga na diferente caminda, ta bon pa recorda e automobilistanan cu e caya cu tin pabou di AMC Unicon bay zuid a bira un caya verboden pa drenta aden.
Asina mes cu dos borchi poni ambos banda di caminda por a mira con keto bay automobilistanan ta cana drenta e caya aki manera tabata e custumber antes, sin paga tino cu e borchinan
Diaranzon aki lo trece puntonan dilanti:
ORANJESTAD (AAN) – Den un entrevista cu DIARIO a realiza cu señor Leo Yarzagaray, presidente di Fundacion CAS, el a duna di conoce cu e instancia aki ta bay cambia di identidad huridico, y envez di un fundacion lo bira un Asociacion pa defensa di e consumidor.
“Den e transcurso di añanan nos a bin realiza cu ta necesario pa envez cu nos tin e identidad huridico di Fundacion, cu ta un organizacion sin miembro, nos bira un Asociacion, cu tin miembronan cu por sali na defensa y promocion di interes di e consumidor”, señor Yarzagaray a expresa. Tabata tin discusionnan caba si ta bon pa e fundacion keda solamente na interes di e consumidor, of si mester amplia esaki y bin cu un asociacion di ciudadanonan di Aruba.
ORANJESTAD(AAN):– Diabierna anochi polis a wordo manda pa Sasaki direccion luz di trafico di ex Adventure Golf.
Esaki pa un boto cu tabata riba caminda.
Na yegada di e patruya a bin topa cu un boto riba su trailer para parcialmente tambe riba caminda.
E doño di e boto a conta cu e tire di e trailer a kibra y cu e boto a raspa riba e caminda.
ORANJESTAD (AAN)- Diasabra 25 di Februari, 22 alumnonan di karate a hasi examen pa cambio di faha. E alumnonan ta di Academia Shotokan Karate-Do Aruba, situa na e mall di Tanki Leendert 249. Cu hopi esfuerzo y perseverancia desde 4:30 di atardi te cu 10:30 di anochi, e alumnonan a logra nan meta.
Un peaton a fayece na Hospital
ORANJESTAD(AAN): Diabierna
anochi a sosode un accidente basta
serio net na altura di e rotonde
di Pos Chikito.
Aki un ciudadano, Epigenio
van der Biezen, canando na
pia, a subi caminda sin paga tino
a wordo gedal pa un auto
net prome cu e rotonde.
Mesora polis y ambulance a ser
manda na e sitio.
Eybao e victima tabata mustra di tabata tin hopi golpi na su curpa.
Cu urgencia a bai cune Dr Horacio Oduber Hospital. Eynan dokter a cuminsa atende mesora pa purba sakba su bida. Ademas di e dal su cabez fuertemente na rand di e windshield, e tabata tin tambe pianan fractura. Tabata un impacto fuerte.
Cumbre na Aruba riba gas y petroleo riba su mes ta un logro
ORANJESTAD(AAN): Mundialmente e crisis riba petroleo ta un punto di preocupacion grandi. No ta pasa un dia cu e noticia di prijs halto y creciente di crudo no ta den luz di atencion. Na Aruba e situacion aki ta afectando nos tambe, sigur pa e isla chikito y vulnerabel cu nos ta. Valero Aruba ya algun luna atras a anuncia di lo cera su portanan meramente pa e prijs di crudo cu ta asina halto cu ta pone cu su operacionnan ya no ta rendabel. Un situacion ilustrativo di loke ta pasando mundialmente.
No a papia di deadline cu Valero, segun Prome Minister:
ORANJESTAD (AAN) – Prome Minister mr. Mike Eman, a duna di conoce den entrevista cu Matutino DIARIO, cu durante e reunion di Diabierna cu ehecutivonan halto riba materia petrolero, nan a yega na un acuerdo cu ta consisti di tres punto. E empresanan y paisnan presente a palabra cu nan tin interes riba un partnership pa loke ta trata e refineria y pa sigui discuti riba e parti aki. Tambe a palabra riba e interes cu tin pa exploracion di gas na Aruba, entre Repsol y Ecopetrol, y riba e interes grandi cu tin entre Gas Unie, Repsol, Ecopetrol pa loke ta trata suministro di gas pa nos pais, y naturalmente tur cos den combinacion cu Pais Aruba.
“ Tur e combinacionnan aki a pone nos den un mehor posicion, cu simplemente ora bo ta papia riba un problematica na e momentonan aki di crudo y di e refineria.


text:
Bon gobernashon, pa ku un kalidat di bida haltu, un desaroyo sosial ekonómiko duradero i enseñansa ku ta motivá tur hende pa alkansá loke nan tin aden.
Willemstad – Minister di Finansa dr. José Jardim ta anunsiá ku Kòrsou lo kontinuá ku negosashon ku United States Internal Revenu Services (IRS), e Servisio Interno di Impuesto di Estados Unidos, pa sera un akuerdo pa Kumplimento ku Impuesto riba Kuenta Stranhero (Foreign Account Tax Compliance Act - FATCA) den forma di un Akuerdo Inter Gubernamental (Inter-Governmental Agreement- IGA). Na 2012 minister di finansa a instalá un komishon pa duna konseho riba posibilidat pa Kòrsou sera un akuerdo di interkambio di informashon bankario riba kuenta stranhero entre Kòrsou i Estados Unidos.
Despues di deliberashon intensivo ku varios representante den e sektor di servsio finansiero, a identifiká e modelo di Akuerdo Inter Gubernamental komo e eskoho preferí pa Kòrsou. E modelo di Akuerdo Inter Gubernamental ta un akuerdo entre gobièrnunan pa interkambio di informashon. Institutonan finansiero lokal lo raportá informashon riba sierto kuenta bankario di suidadanonan Merikano na nan outoridat lokal di impuesto, ku di nan banda lo duna tal informashon na Estados Unidos bou di un interkambio outomátiko di informashon.
Kòrsou a start negosashon riba FACTA / IGA ku Estados Unidos riba 14 di mei 2013. E konfirmashon ku Kòrsou a optá pa bai di akuerdo ku e Akuerdo Inter Gubernamental ta suprayá e kompromiso di basta tempu pa kumplimentu ku standartnan internashonal den e sektor di servisio finansiero. Alabes esaki ta segurá ku komersio na Kòrsou lo kontinuá na operá efisiente i kompetí efektivamente ku nos kompetidonan global.
26/3/2015PROGRAMA DI RADIO NOBO TITULÁ 'MINISTER BALBORDA TA INFORMÁ'
4/3/2015Minister Dick ta habri SIMAN DI DELFOS KORSOU, organisá pa Fundashon FRONTERA
4/3/2015MINISTER BALBORDA HUNTU KU DOMEINBEHEER TA INISIÁ: PROYEKTO BOARDWALK PISCADERA
1/3/2015Promé Minister sr. Ivar Asjes lo ta na Hulanda i Bèlgika pa trabou
1/3/2015Bonam, Ronde Klip, Sosiegu, Sun Valley, Sunset Hights, Rancho, Schelpwijk i Kirindongo Abou
1/3/2015DESAROYO DI SARAMPI DEN NOS REGIO I SU PREVENSHON
27/2/2015GROUNDBREAKING DI MEGA PROYEKTO KOMERSIAL NA JAN NOORDUYNWEG
© 2010-13 Gobièrnu di Kòrsou - Tur derechi reserva Hosted by www.core.cw Disclaimer | Kontakto


text:
Testigunan di yehova
Testigunan di Yehova ta un denominashon kristian ku ta duna hopi énfasis na predikashon di kas pa kas.
Nan ta kere ku nos ta biba den e 'tempu di fin' ku Beibel ta papia di dje. Segun Testigunan, despues di Armagedon, un grupo di 144.000 hende lo bai shelu i goberná ku Hesus riba hende obediente ku lo keda biba pa semper na tera, i henter e planeta lo bira un paraiso.
Testigunan di Yehova ta organisá den kongregashon. Nan no tin un klero. Esnan ku ta dirigí e kongregashonnan ta hasié riba base boluntario i no ta risibí ningun tipo di pago.


text:
Universidat
Un universidat ta un instituto ku ta duna enseñansa superior i ta hasi diferente investigashon sientífiko. E ta otorgá gradonan akadémiko i títulonan profeshonal.
E nòmber universidat ta bini for di e palabra latin universitas magistrorum et scholarium, kual ta nifiká mas o ménos komunidat di profesornan i akadémikonan. Universidatnan manera nos konosé awendia, a originá na final di tempunan medieval. E universidat di Bologna ta e promé universidat Oropeo i a keda fundá na aña 1088 den e stat italiano na Bologna.
Kontenido
Historia[editá | edit source]
For di añanan 700 promé ku Kristu tabatin ya kaba despues di skolnan básiko, skolnan di enseñansa avansá ku bo por a sigui studia si bo tabatin sèn pa paga esaki. E skolnan aki tabata di tal manera i tambe asina karu ku ta solamente yunan di hendenan pudiente i aristokratnan por bishitá. Mayoria profesornan tabata filósofo, oradó òf gramátiko.
Den e tempu di Helenismo tabatin algun instituto ku por wòrdu kompará ku universidatnan di awendia. Esnan mas konosí tabata skol filosófiko di Antena i Mouseion di Alexandrië ku su konosido biblioteka. Den e tempu di e Imperio Romano tabatin tambe kasi mesun tipo di institutonan na Nort Afrika, Roma i Massilia. Den e di kuater siglo Imperio Romano a split den dos parti, ost i wèst. Despues di e kaida di Imperio Romano parti wèst, enseñansa superior sekular a disparsé kasi kompletamente na Wèst Oropa. Den e tempu ei a keda interes solamente pa estudionan superior teológiko.
Tempu ku Islam tabata ekspandiendo tabatin gran interes den siensia griego i filosofia. Na Bagdad, Cairo i Cordoba tabatin universidatnan importante. Hopi oropeo a bai biba na e paisnan aki pa studia i tambe duna lès.
E promé universidatnan oropeo a wòrdu fundá manera esun di Cordoba na aña 1088 na Italia i na Fransia pa duna estudionan di lei, medisina i teologia. Na 1409 e universidat di Aix-en-Provence a wòrdu fundá dor di Lodewijk II di Anjou. Despues di esaki a sigui funda mas universidatnan na Inglatera i Oropa sentral i oriental. E universidatnan medieval tabata haña sosten di outoridatnan di iglesia i sivil. Segun iglesia universidat ta un medio pa konserva fe. Esaki tabata en bèrdat e kaso pasobra e meta prinsipal di e universidatnan no tabata atkerimentu di konosementu, pero pa konserva konosementu i doktrina di iglesia. E universidatnan tabatin hopi privilegio i tabata operá manera un estado den e estado. Na Oropa mucha hòmber tabata bai universidat despues di a terminá nan estudio Trivium, kual tabata konsistí di gramátika, retórika i lógika, i Quadrivium, kual ta aritmétika, geometria, músika y astronomia. Esaki tabata e plan di estudio den e tempu di Imperio Romano.
Na komienso di e tempu moderno djis despues di tempu medieval a funda diferente universidat rònt mundu ku tabata ofresé diferente estudio. Danki na e influensia di verlichting tabatin hopi kambio den universidatnan na final di siglo diesocho. Nan a introdusí na universidatnan un método sientífiko moderno. A kuminsá usa e método eksperimental mas i mas. Siensia a haña su lugá den universidat. E énfasis a kuminsá bai mas tantu riba atkerimentu di mas konosementu. E meta tabata konosementu i no aplikashon di e konosementu aki. E tipo di universidat aki a wòrdu yama universidat Humboldt, kual ta e nòmber di Wilhelm von Humboldt.
A sigui usa e modèl Humboldt aki pa basta tempu. Durante e último dékada a stòp di usa e modèl aki pasobra a kuminsá enfoká mas tantu riba aplikashon di konosementu den industria i komunidat. Asina aki e laso entre universidatnan i komunidat i industria a bira mas fuerte. I di e manera aki un sistema nobo sientífiko a nase.
Universidatnan rònt mundu[editá | edit source]
Universidatnan mas antiguo[editá | edit source]
Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.
E Universidat di Takshashila, fundá na Taxila (Pakistan) alrededor di siglo VII p. K., tabata ofresé títulonan universitario. E Universidat di Nalanda, funda na Bihar (India), alrededor di siglo V p. K., tambe tabata duna títulonan akadémiko i tabata ofresé kursonan pa esnan ku a kaba di gradua. Na Gresia, Platon tambe a funda un akademia na aña 387 p. K.
Universidatnan na Persia i Árabe[editá | edit source]
E universidatnan na Persia i Arabia ta e orígen di universidat moderno. Durante siglo IV i na final di siglo V a konosé e famoso skolnan di Edesa i Nisibis, fundá pa sirionan kristian i komunidat di maestronan dediká na ekségesis bíbliko. Na aña 489, e sirionan kristian a wòrdu ekspulsá for di Imperio Bizantino, nan a bai Persia. Nan a wòrdu bon risibí einan i asina a funda Akademia di Medisina di Gondishapur, ku a bira famoso rònt mundu.
Na aña 529 Justiniano I a sera e Akademia di Atenas, pa logra un unidat religioso serka e sentronan di estudio di Imperio Romano. Entre añanan 637 i 651, musulmannan árabe a derota e Imperio Persa i a poderá di Gondishapur. Na final di siglo VIII e akademia Gondishapur a wòrdu trasladá pa Bagdad, kaminda e la wòrdu reorganisá i a haña un otro nòmber; Bayt al Hikma(Kas di Sabiduria). Di e manera aki por a tradusí obranan sientífiko di médikonan i filósofonan griego.
Na siglo VIII hospitalnan tabatin un vínkulo basta estrecho ku e universidatnan di medisina kreando asina un sistema laiko, tolerante i rigoroso ku a hasi tal institutonan basta famoso. Di e manera aki a nase tambe college, e sistema nobo di estudionan superior na Merka.
Algun di e universidatnan mas famoso tabata:
- Universidat di Bagdad (Bayt al Hikma, final di siglo VIII): akinan a studia e famoso sabio Al-Razi (Rhazes) (865-925).
- Universidat di Samarcanda: tabatin un opservatorio basta importante
- Universidat al-Karaouine na Fez (Marueko): fundá na aña 859.
- Universidat di Damasco: ku su skol di medisina na nan 1158 kual tabata e sentro sientífiko na Siria.
- Universidat di Cairo (Al-Azhar, 988): e universidat aki ta funshonal te asta dia di awe.
Universidatnan Oropeo[editá | edit source]
Na sur di Italia, Skol di Medisina Salernitana ku a wòrdu fundá na siglo IX a aktualisá medisina klásiko.
Na aña 1088 a kuminsá ku Universidat di Bologna(speshalidat tabata lei). E universidat aki tabata ofresé estudionan di medisina. Despues mas i mas universidat a keda fundá rònt Oropa. E proménan tabata:
- Universidat di Ohrid (Reino di Bulgaria, aktual Masedonia) S. IX;
- Universidat di Bologna (Italia) aña 1089;
- Universidat di Oxford (Inglatera) aña 1096;
- Universidat di París (Fransia) aña 1150;
- Universidat di Módena (Italia) aña 1175;
- Universidat di Cambridge (Inglatera) alrededor di aña 1208;
- Universidat di Palencia (Spaña) aña 1208;
- Universidat di Salamanca (Spaña) aña 1218;
- Universidat di Padua (Italia) aña 1223;
- Universidat di Nápoles Federico II (Italia) aña 1224 (esaki ta e universidat laiko mas antiguo na mundu);
- Universidat di Valladolid (Spaña), siglo XIII;
- Universidat di Coímbra (Portugal) aña 1290;
- Universidat di Lérida (Spaña) aña 1300;
- Universidat di Perugia (Italia) aña 1308.
Den tempu medieval, e palabra universidat tabata designá pa e gremio empresarial na Oropa. E universidatnan na Oropa den e tempu ei tabata wòrdu hopi influenshá pa podernan religioso, ku tabata strès riba estudionan religioso i teológiko. E pensamentu sientífiko i humanista a krese pafó di universidat. E Universidat di Cambridge, por ehèmpel, a krea su promé kátedra di investigashon sientífiko na aña 1794.
Universidatnan Merikano[editá | edit source]
Algun universidat merikano ta usa e denominashon college (Boston College, Dartmouth College, Canisius College, etc.) òf instituto (Instituto di Teknologia di Massachusetts, Instituto di Teknologia di Georgia, Instituto di Teknologia di California, etc.) na lugá di universidat.
Despues di segunda guera mundial (1939-1945), Merka a bira un super potensia mundial i Oropa a dekaí. Den e tempu ei hopi intelektual i sientífiko aleman a bai biba Merka. Aktualmente e universidat di mas mihó na mundu ta reuní huntu i ta purba pa atraé profeshonalnan di kualke pais dor di na poder ekonómiko. Esaki nos ta yama brain drain.
Siensia natural i informátika ta wòrdu duná riba un nivel haltu na institutonan manera MIT na Massachussets. No tin masha interes pa investigashon riba tereno sosial, artístiko i literario.
Universidatnan Latinoamerikano[editá | edit source]
E promé universidatnan di latino Amérika a wòrdu funda pa korona Spañó den e etapa kolonial(promé ku aña 1810). Ni Inglatera ni Portugal i ningun otro potensia kolonial di e tempu ei no a funda universidatnan na Amérika.
E promé universidat ofisialmente fundá na Latinoamérika di akuerdo ku e norma hurídiko imponé dor di monarkia spañó tabata Real y Pontificia Universidad de San Marcos na Lima, Perú.
E universidat a wòrdu funda 12 di mei na aña 1551. Banda di esaki e ta tambe esun di mas antiguo di e kontinente ei ku e sigui funshoná for di siglo XVI. E di dos universidat funda pa korona spañó tabata Real y Pontificia Universidad de Mexico, 21 di sèptèmber 1551, kual aktualmente no ta eksistí mas. For di siglo XVII a keda fundá Universidad Nacional de Córdoba(8 ougustus 1621), Universidad San Francisco Xavier de Chuquisaca(27 mart 1624) i Universidad de San Carlos de Guatemala(31 yanüari 1676).
Ademas di esnan ya kaba menshoná, na Santo Domingu, a konstituí Universidad de Santo Tomás de Aquino. Esaki a keda aprobá 28 di òktober 1538. Sin embargo e universidat aki no a ser rekonosé ofisialmente pa korona spañó. Ta te 26 di mei 1747 e universidat aki a keda ofisialmente fundá. Segun algun historiadó e universidat aki a sera i segun otronan e la stòp di eksistí. na aña 1824. E aktual Universidad Autónoma de Santo Domingo ku a habri ofisialmente na aña 1914 ta esun ku a sigui segun historiadónan. E tema aki te ainda ta punto di diskushon.
E modelo tabata e universidatnan di Spaña(Salamanca, Alcalá de Henares), pero e universidatnan kolonial tabata semi religioso; nan kriterionan i métodonan a sigui pa un largu tempu. E aspektonan aktual a nase huntu ku e reforma universitario di aña 1918, kual e ekstendé henter Latinoamérika.
Brasil no tabatin universidat den e époka kolonial. E reforma universitario tabata un influensia fuerte. Bolivia kontrali di Brasil si tabatin hopi instituto di enseñansa. Esun di mas importante tabata UMRP de San Francisco Xavier di Chuquisaca.
Edukashon i Investigashon[editá | edit source]
E tareanan prinsipal di un universidat ta duna edukashon sientífiko i hasi investigashon riba tur tipo di tereno.
Enseñansa superior na universidat ta kuminsá despues di edukashon sekundario. Estudio superior tin e siguiente struktura: tres òf kuater aña Lisensiatura(Bachelor) i despues un òf dos aña di Maestria(Master). Despues di a terminá e lisensiatura i maestria e studiante por yama su mes un doctorandus. E ta haña komo titulo dilanti di su nòmber drs òf mr.. Despues di a hal maestria tambe tin e posibilidat pa promové. Bo ta promové dor di hasi un investigashon sientífiko riba un tema i despues skibi i defendé públikamente un tésis(proefschrift na ulandes). Esaki bou di supervishon di un promotor ku mayoria bia ta un profesor haltu di un universidat. Bo mester ta un doctorandus pa promové. Despues e persona konserní ta haña e titulo di doctor.
Universidatnan na Kòrsou[editá | edit source]
Aki ta sigui un lista di e diferente universidatnan na Kòrsou:
- Universidat di Antias Hulandes
- University of the Dutch Caribbean
- Caribbean International University
- St. Martinus University
- Inter-Continental University of the Caribbean
- OTC HBO


text:
Bo mes blòg numa: Ban liber, ban blòg
«Bo mes blòg numa», un proyekto di alfabetisashon digital ku e ophetivo di empoderá e personanan i su komunidatnan, esta empoderá e sosiedat sivil
E blògfera na Papiamentu a pèrdè esun ku sin duda tabata su mayor kontribuidó: Ban Liber, blòg Krioyo-Kosmopólito na Papiamentu skirbi pa Kaitano Sarah-Mart. Mas aya di e chòis personal, e prinsipal motibu tabata e poko eko i partisipashon riba Ban Liber. Promé ku nada mi lo gusta felisitá Katiano pa e enorme i balioso trabou ku e la desaroyá den marko di Ban Liber, esta dosshen i piku artíkulo ku por lo pronto lo keda riba Ban Liber komo un testimonio di un blòg Krioyo-Kosmopólito na Papiamentu ku un dia tabata eksistí. Ban Liber a yama ayó no sin laga un kontribushon i proposishon masha interesante:
Mi a pensa un otro manera pa mas literatura na Papiamentu akiriba, di poeta i skritornan Krioyo ku sa unda nan ta bai. Podisé un Blòg mas habrí pa tur por parti nan obra. Aworakí tempu ta bai laga mi i lo mi no por organisá esaki, podisé un otro si.
E idea aki riba ta great i nos, for di e tim di SimanAki!, por haña tempu pa organisá e blòg mas habrí ei. Esaki por ta un granito mas ku por djòin na e hermentnan ku ya kaba nos a desaroyá: E korektor ortográfiko pa Papiamentu/o i e portal di blòg na Papiamentu. Pero manera mi tabata bisa algun luna pasá e hermentnan ei lo keda bashí si nos no ta traha den esei mas nesesario awendia, esta, purba revitalisá e komunikashon riba retnan distribuí i pone bareranan na e resentralisashon di e ret impulsá dor di e popularisashon di e asina mal yama retnan sosial.
Manera nos tabata bisa ya for di algun aña kaba Alfabetisá ta blògisá. Probechando e situashon positivo mi ta kere ku ta ora pa nos lansa, un bia mas pero awor na Papiamentu, e proyekto «Bo mes blòg numa», un proyekto di alfabetisashon digital ku e ophetivo di empoderá e personanan i su komunidatnan, esta empoderá e sosiedat sivil. E tareanan pa desaroyá e proyekto akí lo ta e siguiente:
- Tradusí na Papiamentu e buki «E poder di e retnan»
- Publiká e tradukshon, bou dominio públiko, den papel i formatonan digital – web i epub -
- Tradusí WordPress na Papiamentu
- Ampliá e portal di blòg na Papiamentu pa ofresé na tur i un e kreashon di su mes blòg rib’é
- Sesionnan di formashon riba alfabetisashon digital
E reto nos dilanti ta uno masha grandi ma nos ta spera den e biaha haña partnernan ku lo yuda nos tres’é dilanti i duna un impulso positivo na un espasio di deliberashon nobo sin podernan di filter kaminda tur i un por emití, esta kontribuí na e kreashon di e agènda públiko òf kreá su mes agènda.